als_Latn dik_Latn sag_Latn
13.10.2009, - E Martë
U prezantuan aktivitetet e projektit “KOSOVISION CONTEST”
"KOSOVISION CONTEST" është një projekt arsimor në formë të një gare kombëtare ku marrin pjesë të gjitha klasat e pesta të shkollave fillore së bashku me mësimdhënësit e tyre. Ky projekt u mundëson nxënësve që të kontribuojnë për të ardhmen e vendit të tyre duke iu inkurajuar që t'i shprehin vizionet e tyre dhe të bëhen aktiv.
Në një konferencë për media, të organizuar nga Ministria e Arsimit, Shkencës dhe Teknologjisë, është prezantuar aktiviteti njëvjeçar i projektit "KOSOVISION CONTEST" dhe është shpalosur programi që do të zgjasë deri në muajin maj të vitit 2010.
Alush Istogu, drejtor i departamentit të arsimit parauniversitar në MASHT, është shprehur se ky aktivitet që ka zgjatur për një vit dhe që është implementuar në bashkëpunim me Qendrën për Arsim të Kosovës (KEC), është treguar i suksesshëm në të gjitha shkollat e Kosovës dhe ka arritur në masë të duhur të përmbushë objektivat, në kuptimin e ofrimit të mundësive të nxënësve të klasave të pesta të të gjitha shkollave të Kosovës për të shprehur idetë dhe vizionin e tyre për të ardhmen e vendit . Në këto aktivitete, nxënësit përveç tjerash kanë pasur rastin që të krijojnë edhe ura miqësie e bashkëpunimi me moshatarët e tyre anë e kënd Kosovës, ndërsa sivjet besoj se do të pasurohet edhe më shumë përmbajtësish për të shtuar se ky bashkëpunim është i mirëseardhur edhe në të ardhmen.
Dukagjin Pupovci, drejtor i KEC-it theksoi se kjo është ide e Universitetit të Edukimit në Cyrih, të cilën Qendra Arsimore e Kosovës e ka përkrahur dhe në bashkëpunim me Ministrinë e Arsimit është në realizim e sipër të kësaj gare. "Thelbi kryesor është pjesëmarrja e klasave të pesta, ku ne nga këta nxënës kërkojmë që me anë të vizatimeve ose në formë të pllakateve, të shprehin vizionin e tyre se si duhet të duket Kosova në të ardhmen", tha Popovci, i cili theksoi se vitin e kaluar janë shpallur 51 klasë fituese, ndërsa për këtë vit numri i fituesve do të jetë 80.
Ai ka falënderuar mbështetësit e këtij projekti siç janë: Universiteti i Edukimit në Cyrih të Zvicrës, Agjensioni Zviceran për Zhvillim dhe Bashkëpunim dhe Radio Televizioni i Kosovës, ndërsa ambasador të kësaj gare është angazhuar Fatmir Spahiu.
Arditë Hima, koordinatore e projektit KOSOVISION CONTEST tha se, është shumë e kënaqur me punën e bërë kudo në shkollat tona, ndërsa nxënësit, përkatësisht klasat më të suksesshme do te marrin shpërblimet e merituara. Vitin e kaluar kanë qenë 51 klasa fitues më të mirë. Garës i janë nënshtruar 1350 klasa të pesta. Në qendrat arsimore të Kosovës janë angazhuar gjithsejtë 12 koordinator lokal. Gara ka filluar me datën 1 shtator dhe do të përfundojë më 31 maj te vitit 2010 ndërsa i tërë projekti do të përmbyllet në vitin 2011. Interesimi i nxënësve për këtë garë ka qenë shumë i madh.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn